**П Р О Т О К О Л**

**от провеждане на търг /първа тръжна сесия/ с тайно наддаване за отдаване под аренда на свободните земеделски земи от държавния поземлен фонд в област Габрово за стопанската 2024-2025 година за отглеждане на едногодишни полски култури, многогодишни фуражни култури или зеленчуци за срок от 5 /пет/ стопански години, за дългосрочно отдаване под аренда за отглеждане на съществуващи трайни насаждения за срок от 5 /пет/ стопански години и дългосрочно отдаване под аренда за създаване и отглеждане на съществуващи трайни насаждения за срок от 5 /пет/ стопански години, съгласно разпоредбите на чл. 47в - 47о от Правилника за прилагане на Закона за собствеността и ползването на земеделските земи /ППЗСПЗЗ/, обявен във вестник „100 вести“ бр. 121 от 25.06.2024 г.**

Днес, 26.07.2024 г., в 10:00 часа в Областна дирекция „Земеделие“ - Габрово, в изпълнение на Заповед №РД-12-01-290-1/24.06.2024 г. на директора на Областна дирекция „Земеделие” - Габрово за провеждане на първа тръжна сесия с тайно наддаване за отдаване под аренда на свободните земеделски земи от държавен поземлен фонд в област Габрово за стопанската 2024/2025 г., публикувана във вестник „100 вести“, бр. 121 от 25.06.2024 г. се състоя първа тръжна сесия в присъствието на комисия в състав, съгласно Заповед №РД-12-01-290-3/26.07.2024 г. на директора на Областна дирекция „Земеделие” - Габрово:

**Председател:**

Гергана Христоскова Коцева – старши експерт в Главна дирекция „Аграрно развитие” при Областна дирекция „Земеделие” – Габрово;

**Членове:**

1. Преслава Драгнева Христова – старши юрисконсулт в Дирекция

„Административно - правна, финансово - стопанска дейност и човешки ресурси” при Областна дирекция „Земеделие” – Габрово;

1. Павлина Белева Белева – главен счетоводител в Дирекция „Административно

- правна, финансово - стопанска дейност и човешки ресурси” при Областна дирекция „Земеделие” – Габрово;

**3**. Ренета Петева Цанкова – главен експерт в Главна дирекция „Аграрно развитие” при Областна дирекция „Земеделие” – Габрово;

**4.** Иван Петров Петров – началник на Общинска служба по земеделие – Габрово;

**5**. Зорница Асенова Илиева – главен експерт в Главна дирекция „Аграрно развитие” при Областна дирекция „Земеделие” – Габрово;

На председателя на Комисията беше предаден от деловодителя с приемо - предавателен протокол копие от дневник-входящ регистър и 1 /един/ брой запечатан непрозрачен плик с документи за участие в тръжната сесия и същите бяха представени на членовете на Комисията.

В 10.10 часа на основание чл. 47к, ал. 2, т. 1 от ППЗСПЗЗ, председателят направи проверка на присъстващите членове на Комисията, на кандидатите или на упълномощените лица чрез попълване на присъствен лист, установи, че всички са налице и обяви откриването на търга.

Пълномощникът на единствения кандидат подписа декларация за съгласие за събирането, използването и обработването на лични данни.

На основание чл. 47ж, ал. 2 от ППЗСПЗЗ, членовете на комисията попълниха декларации, че нямат качеството на свързани лица с участника в търга.

Председателят на комисията пристъпи към отваряне на плика с документи за участие в търга, представи участника и го покани да се легитимира.

Единственият участник с входиран плик с документи, описан в дневник – входящ регистър на Областна дирекция „Земеделие” – Габрово е:

1. **Тръжен плик №1** /рег. №ПО-05-12/24.07.2024 г./, подаден от М. Й. М., ЕГН \*\*\*\*\*\*\*\*\*\*.

На Комисията се представиха оригинали на документи за самоличност на упълномощеното лице, както и нотариално заверено пълномощно на представителя на кандидата, които след проверка и направени копия се върнаха на участника. Проверена бе самоличността и пълномощията на представителя на кандидата, като се установи, че е изпълнено условието на чл. 47з, ал. 1, т. 8 от ППЗСПЗЗ.

Комисията констатира следното:

1. **Тръжен плик №1 /вх. рег. №ПО-05-12/24.07.2024 г./**, подаден от М. Й. М., ЕГН

\*\*\*\*\*\*\*\*\*\*, с постоянен адрес: гр. \*\*\*\*, ул. “Х.А.“ №\*\*, с ЕИК по БУЛСТАТ \*\*\*\*\*\*\*\*\*. На търга присъства редовно упълномощената от М. Й. М., ЕГН \*\*\*\*\*\*\*\*\*\*, с пълномощно с нотариална заверка на подписите, рег. №10554/25.07.2024 г. и нотариална заверка на съдържанието, рег. №10555/25.07.2024 г. на нотариус П. Д., рег. №543 на НК с район на действие РС – Севлиево – Т. М. Й., ЕГН \*\*\*\*\*\*\*\*\*\*.

След проверка на редовността на документите, съдържащи се в тръжния плик, Комисията **пристъпи към разглеждане и установи**, че участникът М. Й. М., ЕГН \*\*\*\*\*\*\*\*\*\*, с ЕИК по БУЛСТАТ \*\*\*\*\*\*\*\*\* е подал:

1. Заявление – оферта /по образец за физически лица/ за участие в търг за отдаване

под наем или аренда на земеделски земи от държавния поземлен фонд за един брой поземлен имот с идентификатор 48742.168.1 по КККР на с. Млечево, общ. Севлиево, обл. Габрово, с площ 33,501 дка, категория VI, с НТП – нива за отглеждане на едногодишни полски култури и многогодишни фуражни култури – житни, бобови и техните смеси, за изхранване на животни за срок от 5 /пет/ стопански години с предлагана цена /в цели левове на декар/ изписана с цифри и думи за горе описания имот, с надлежно изписана дата и положен подпис.

1. Декларация по чл. 47з, ал. 1, т. 6, 9 от ППЗСПЗЗ и за оглед на имот с надлежно

изписана дата и положен подпис.

1. Декларация за информираност и съгласие за обработка на личните данни, с

надлежно изписана дата и положен подпис.

1. Банково бордеро за внесен депозит от 24.07.2024 г., заверено с мокър печат от

банката.

Във връзка с редовността на документите, съдържащи се в тръжния плик, Комисията не допуска до участие в търга **М. Й. М.,** ЕГН\*\*\*\*\*\*\*\*\*\* с ЕИК по БУЛСТАТ \*\*\*\*\*\*\*\*\*, с постоянен адрес: гр. \*\*\*\*, ул.“Х.А.“ №\*\*, поради невнесен изискуем депозит в размер на 241,21 лева, представляващ 20 % от определената начална тръжна цена, умножена по площта на имота, определен със Заповед №РД-46-40/27.02.2024 г. на Министъра на земеделието и храните, изменена и допълнена със Заповед №РД46-182/05.06.2024 г. на Министъра на земеделието и храните. От представеното банково бордеро е видно, че внесената сума е в размер на 241,20 лева.

На основание чл. 47к, ал. 2, т. 5 от Правилника за прилагане на Закона за собствеността и ползването на земеделските земи

**КОМИСИЯТА РЕШИ:**

**I. Не допуска до участие в търга М. Й. М., ЕГН \*\*\*\*\*\*\*\*\*\*, с ЕИК по БУЛСТАТ \*\*\*\*\*\*\*\*\*,** с постоянен адрес: гр. \*\*\*\*, ул. “Х.А.“ №\*\*, поради неспазване на условието на чл. 47к, ал. 1, т. 2 от ППЗСПЗЗ – не е внесен изискуемият депозит за участие в търга за ПИ №48742.168.1., подробно описан по-горе.

На основание чл. 47к, ал. 6 от Правилника за прилагане на Закона за собствеността и ползването на земеделските земи,

**КОМИСИЯТА ПРЕКРАТЯВА,**

първа тръжна сесия с тайно наддаване за отдаване под аренда на свободните земеделски земи от държавния поземлен фонд в област Габрово за стопанската 2024-2025 година за отглеждане на едногодишни полски култури, многогодишни фуражни култури или зеленчуци за срок от 5 /пет/ стопански години, за дългосрочно отдаване под аренда за отглеждане на съществуващи трайни насаждения за срок от 5 /пет/ стопански години и дългосрочно отдаване под аренда за създаване и отглеждане на съществуващи трайни насаждения за срок от 5 /пет/ стопански години, съгласно разпоредбите на чл. 47в - 47о от Правилника за прилагане на Закона за собствеността и ползването на земеделските земи /ППЗСПЗЗ/, открита със Заповед №РД-12-01-290-1/24.06.2024 г. на директора на Областна дирекция „Земеделие” - Габрово, публикувана във вестник „100 вести“, бр. 121 от 25.06.2024 г.

Съгласно чл. 47к, ал. 1, т. 2 от ППЗСПЗЗ, не се разглеждат в тръжната сесия предложения, когато не е спазено някое от изискванията на правилника и заповедите за откриване и за провеждане на търга - не е внесен изискуем пълен депозит за участие в търга за ПИ № 48742.168.1 по КККР на с. Млечево, общ. Севлиево, обл. Габрово.

Внесения депозит от некласираният кандидат се възстановява в 14-дневен срок след приключването на търга.

Депозитът на обжалвалия търга участник се възстановява след влизането в сила на съдебното решение.

На основание чл. 47н от ППЗСПЗЗ участниците в търга могат да обжалват протокола на тръжната комисия в 14-дневен срок от обявяването му пред районния съд. Жалбите се подават чрез Областна дирекция “Земеделие”- Габрово.

Протоколът е изготвен в три еднообразни екземпляра - по един за спечелилия търга, за Комисията и за Областна дирекция ”Земеделие“ - Габрово.

На кандидатите при поискване се предоставя заверен препис.

/**П/**

**Председател: ………………**

**/Г. Коцева/**

**Членове:**

**/П/**

**1. ………………………..**

**/Пр. Христова/**

**/П/**

**2. ………………………..**

**/П. Белева/**

/**П/**

**3 . ……………………..**

**/Р. Цанкова/**

**/П/**

**4. ………………………..**

**/Ив. Петров/**

**/П/**

**5. ………………………..**

**/З. Илиева/**